**KESKI-SUOMEN YLEISURHEILU RY:N TOIMINTAKERTOMUS 2020 - 2021**

**1 Yleistä**

Korona-pandemia vaikutti edelleen keskisuomalaiseen yleisurheilukauteen 2020 - 2021.

Keski-Suomen Yleisurheilu ry:n (KeSY ry) tavoitteiden mukaisia seurakäyntejä, joissa vetovastuu on aluepäällikkö Tapio Rajamäellä ja puheenjohtaja Jarkko Toivolalla, ei kyetty pitämään suunnitellussa laajuudessa ja tapaamiset muutettiin verkkokokouksiksi. Lisäksi pidettiin alueinfoja 3 kertaa sekä teemainfoja 2 kertaa etäyhteydellä. Näihin infoihin osallistui myös keskisuomalaisten seurojen edustajia.

KeSY ry viesti jäsenseuroilleen pääasiassa sähköpostitse ajankohtaisilla tiedotteilla. Lisäksi käytössä olivat sosiaalisen median Facebook ja Instagram. Myös uudistetut www-sivut olivat tukemassa em viestintätapoja. Facebookissa oli lokakuussa 2021 136 tykkäystä. Toimintakauden aikana keskimääräinen tavoitettavuus on ollut 354. Instagrammissa piirillä on ollut 349 seuraajaa ja keskimääräinen tavoitettavuus 161. Siellä on julkaistu tarinoita ja varsinaisia julkaisuja, etenkin jäsenseurojen tuottamaa sisältöä.

Emme ole piirinä vielä Korona-pandemiaa edeltävällä tasolla toiminnan osalta, mutta olemme toipuneet muita piirejä nopeammin ja olemme kyenneet sopeuttamaan toimintamme muuttuneisiin olosuhteisiin.

**2 Kilpailutoiminta**

KeSY ry:n alueella pidettiin seuraavat kilpailut halli- ja ulkoratakaudella 2021, mukana taulukossa ovat myös seurakisat:

| **Päivämäärä** | **Arvo** | **Kilpailu** | **Paikkakunta** |
| --- | --- | --- | --- |
| 14.11.2020 | pk | Keski-Suomen talvijuoksusarja 1/5 | Jyväskylä |
| 24.1.2021 | pk | Hipposhallin kutsukilpailu | Jyväskylä |
| 30.1.2021 | pk | Hipposhallin kutsukilpailu | Jyväskylä |
| 6.-7.2.2021 | halli | Hipposhallit | Jyväskylä |
| 20.-21.2.2021 | SM | SM-hallit | Jyväskylä |
| 3.5.2021 | pm | Avoimet Keski-Suomen Piirinmestaruusmaastot | Keuruu |
| 13.5.2021 | seura | Seurakisat | Muurame |
| 17.5.2021 | pk | Paunu Games I | Jämsä |
| 18.5.2021 | pk | Heittokisat | Jyväskylä |
| 22.5.2021 | pm | Sisuottelut I | Jämsä |
| 25.5.2021 | ak | Harju Cup 1 | Jyväskylä |
| 30.5.2021 | pk | Paavon Kisa | Saarijärvi |
| 31.5.2021 | seura | Seurakisat | Äänekoski |
| 2.6.2021 | GP | Motonet GP Jyväskylä | Jyväskylä |
| 2.6.2021 | seura | Seurakisat | Jämsä |
| 2.6.2021 | seura | Seurakisat | Saarijärvi |
| 7.6.2021 | seura | Seurakisat | Äänekoski |
| 9.6.2021 | pk | Paunu Games II | Jämsä |
| 9.6.2021 | seuracup | SeuraCup I | Saarijärvi |
| 12.6.2021 | pk | SAUL SM-viestit | Jyväskylä |
| 14.6.2021 | pk | Alueelliset nuorisokisat | Äänekoski |
| 15.6.2021 | pk | Piirin myöntämä kilpailu | Muurame |
| 16.6.2021 | seura | Seurakisat | Jämsä |
| 19.6.2021 | ak | Harju Cup 2 | Jyväskylä |
| 21.6.2021 | seura | Seurakisat | Äänekoski |
| 23.6.2021 | pk | Paunu Games III | Jämsä |
| 23.6.2021 | seura | Seurakisat | Saarijärvi |
| 23.6.2021 | pk | Viispiikkinen cup | Kivijärvi |
| 25.6.2021 | kans | 54. Keuruun Juhannuskisat | Keuruu |
| 27.6.2021 | pk | Nuorten juhannuskisa | Saarijärvi |
| 27.6.2021 | kans | Kansainväliset 85. Saarijärven juhannuskisat | Saarijärvi |
| 28.6.2021 | seura | Seurakisat | Äänekoski |
| 30.6.2021 | pk | Keihäskarnevaalien juniorikilpailut | Pihtipudas |
| 30.6.2021 | seura | Seurakisat | Jämsä |
| 30.6.2021 | pk | ViiisPiikkinen Cup | Saarijärvi |
| 1.-3.7.2021 | karn | Jämsän kestävyysjuoksu- ja kävelykarnevaalit | Jämsä |
| 1.-4.7.2021 | karn | Keihäskarnevaalit | Pihtipudas |
| 1.7.2021 | karn | Aitajuoksukarnevaalit | Jämsänkoski |
| 4.7.2021 | karn | Pikajuoksukarnevaalit | Jämsänkoski |
| 7.7.2021 | seura | Seurakisat | Jämsä |
| 7.7.2021 | seura | Seurakisat | Uurainen |
| 8.7.2021 | pk | Viispiikkinen cup | Karstula |
| 13.7.2021 | pk | Piirin myöntämä kilpailu | Muurame |
| 13.7.2021 | pk | Viispiikkinen-Cup 2021 IV osakilpailu | Kyyjärvi |
| 14.7.2021 | pk | Paunu Games IV | Jämsä |
| 15.7.2021 | pk | Keuruun piirikunnalliset | Keuruu |
| 16.-18.7.2021 | pm | PM-Sisulisähuipentuma | Saarijärvi |
| 17.7.2021 | pk | 47. Pentin Olympialaiset | Saarijärvi |
| 19.7.2021 | seura | Seurakisat | Äänekoski |
| 21.7.2021 | seura | Seurakisat | Jämsä |
| 26.7.2021 | seura | Seurakisat | Äänekoski |
| 27.7.2021 | seura | Seurakisat | Kyyjärvi |
| 28.7.2021 | kans | Äänekoski Games | Äänekoski |
| 28.7.2021 | seura | Seurakisat | Jämsä |
| 29.7.2021 | pk | Viispiikkinen cup | Saarijärvi |
| 31.7.2021 | pk | Tuiskun Tuloskisat | Pihtipudas |
| 2.8.2021 | seura | Seurakisat | Äänekoski |
| 4.8. 2021 | pk | Paunu Games V | Jämsä |
| 7.-8.8.2021 | pk | SAUL SM-ottelut | Jyväskylä |
| 7.-8.8.2021 | pk | Parayleisurheilun SM-kilpailut | Jyväskylä |
| 9.8.2021 | seura | Seurakisat | Äänekoski |
| 11.8.2021 | seuracup | Seuracup 2 KeSY | Jyväskylä |
| 11.8.2021 | seura | Seurakisat | Uurainen |
| 11.8.2021 | seura | Seurakisat | Jämsä |
| 17.8.2021 | pm | Pm-viestit 9-15v KeSY | Jyväskylä |
| 18.8.2021 | seura | Seurakisat | Jämsä |
| 22.8.2021 | pk | 54. Auliksen Olympialaiset | Jämsä |
| 25.8.2021 | seura | Seurakisat | Jämsä |
| 26.8.2021 | pk | Avoimet kaupunginmestaruuskisat | Äänekoski |
| 1.9.2021 | ak | Harju Cup 3 ja KeSY:n pm-ottelut osa 2 (9-13 v.) | Jyväskylä |
| 5.9.2021 | pk | Kuohun Tasoittava | Vaajakoski |
| 8.9.2021 | pk | Syysheitot I | Jämsä |
| 9.9.2021 | pk | Seiväskisa | Jyväskylä |
| 15.9.2021 | pk | Syysheitot II | Jämsä |
| 17.-18.9.2021 | maantie | Finlandia Marathon ja Valon Kymppi | Jyväskylä |
| 18.9.2021 | SM | SM-maraton | Jyväskylä |
| 18.9.2021 | pk | Keuruun heittokisat | Keuruu |
| 26.9.2021 | pk | Heittokilpailut | Viitasaari |
| 28.9.2021 | pk | Heittokisat | Jyväskylä |
| 3.10.2021 | pk | Petäjäveden moukarikisat | Petäjävesi |

Hallikausi 2021 jouduttiin ja kyettiin järjestämään tiukkojen Korona-rajoitusten puitteissa, ns kutsukilpailuina. SM-hallit järjestettiin ilman yleisöä uudistetussa Hipposhallissa, erittäin tiukkojen Korona-ohjeiden kera, onnistuneesti. Hallikilpailuista peruuntui vain maaliskuussa 9-15-vuotiaille suunnattu kilpailu.

Ulkoratakauden kilpailujen osalta palattiin normaaliin. Tärkeimpinä kilpailuina olivat kesäkuun Jyväskylän Motonet-GP, Keuruun ja Saarijärven juhannuskisat, heinäkuun alun karnevaalit Jämsässä, Jämsänkoskella ja Pihtiputaalla sekä syyskuun SM-maraton Jyväskylän rantaraitilla.

**3 Ohjaus ja valmennus**

Osuuskauppa Keskimaan tukema Keskimaa-yleisurheilukoulu saavutti kohtuullisen suosion KeSY ry:n jäsenseurojen parissa. Kaksi (2) seuraa täytti yleisurheilukoulun järjestämiskriteerit kokonaisuudessaan: Kaipolan Vire ry ja Uuraisten Urheilijat ry. Neljä (4) seuraa jäi hieman vajaaksi kriteerien täyttämisessä: Saarijärven Pullistus ry ja Äänekosken Urheilijat ry, Viitasaaren Viesti ry ja Muuramen Yritys ry. Osallistuneet kuusi (6) seuraa palkittiin Osuuskauppa Keskimaan erisuuruisin stipendein.

Power-leirejä pidettiin kaudella 2020 - 2021 kaksi (2) Kuortaneella. Ensimmäinen 5.- 6.12. 2020, jossa oli 22 osallistujaa ja toinen 10. - 11.0.2021, jossa oli vain 6 urheilijaa. Osallistujamäärätavoitteista jäätiin koronan vuoksi todella paljon aivan kuten viime vuonna.

Piirileiritys oli kolmen piirin (Keski-Suomi, Etelä-Pohjanmaa ja Keski-Pohjanmaa) yhdessä järjestämä. Piirileirejä pidettiin Kuortaneella kolme (3), 13. - 14.11.2021, 20. - 21.2.2021 sekä 24.- 25.4.2021. Osallistujamäärät jäivät tavoitteesta viime vuoden tapaan.

Alueellinen Nuorten maajoukkueleiritys (ANMJ) järjestettiin Kuortaneella harjoituskaudella 2019 - 2020 kolme (3) kertaa, mutta kauden toinen leiri järjestettiin minileirinä vain neljälle lajiryhmälle. Leiritykseen valittiin 14-18-vuotiaita urheilijoita yhteensä 139, joista KeSY ry:n seurojen osuus oli 32 urheilijaa.

**4 Koulutus**

Yksi II-tason tuomarikoulutus järjestettiin kokeilumielessä "verkon yli" toukokuussa 2021. Osallistujia oli 10, valtaosa Kaipolan Vireestä ja osallistujista kolme oli kertaamassa. Osallistuneilta henkilöiltä saatu palaute "verkon yli"-koulutuksesta oli rohkaiseva.

Kesäkuun alussa järjestettiin kävelytuomarikoulutus "verkon yli". Siinä osallistujat olivat myös pääosin Kaipolan Vireestä. Tämä onnistui myös hyvin.

Kuuluttajakoulutuksia ei järjestetty vuoden 2021 aikana johtuen Korona-pandemiasta. Kuuluttajakoulutus on tarkoituksenmukaista järjestää lähiopetuksena, koska tällöin päästään käytännön esimerkkitilanteissa ja erityisesti keskusteluissa huomattavasti parempaan oppimistuloksiin.

Yleisurheiluohjaajatutkinnot järjestettiin Jyväskylässä ja Viitasaarella, johon osallistui yhteensä 16 kurssilaista. (JKU 7, ViitVie 7 ja ÄänekU 2)

Nuorten Yleisurheiluohjaajatutkinto järjestettiin Jyväskylässä, johon osallistui 8 tutkintolaista. Kaikki olivat JKU:sta.

**5 Johtopäätökset**

Keskisuomalainen yleisurheilu selvisi osana suomalaista yleisurheilua toisesta Korona-vuodesta varsin hyvin. Lajin näkyvyys kehittyi maakunnassa suotuisasti, piirin kärkiurheilijoiden ja SM-tason urheilijoiden menestys oli lähes hyvää. Piiri on vakiinnuttanut tasonsa valtakunnan viidenneksi (5.) parhaana, jääden seuraluokittelussa 2021 neljännestä (4.) sijasta (Nyland-Åboland) vain 155 pistettä.

Tilikauden tappiota saatiin leikattua merkittävästi edellisestä kaudesta, mutta talous on edelleen heikko ja tilinpäätös miinusmerkkinen. Tämä vaatii jatkossa erittäin tiukkaa menokuria ja tulojen kasvattamista. Tappiollista toimintaa on karsittava kovalla kädellä.

Piirissä vallitsee hyvä yhteishenki sekä yhteistyökulttuuri seurojen ja toimijoiden välillä. Tämä mahdollistaa toimintasuunnitelmassa 2021 - 2022 asetettavien tavoitteiden saavuttamisen.

Jyväskylässä 1.11.2021

Puheenjohtaja Varapuheenjohtaja

 Jarkko Toivola Esa Kaihlajärvi